b'\n_START_ARTICLE_\nTeisi\xc5\xb3 per\xc4\x97mimas\n_START_PARAGRAPH_\nTeisi\xc5\xb3 per\xc4\x97mimas - teisi\xc5\xb3, pareig\xc5\xb3 subjekto pasikeitimas. Teises, pareigas per\xc4\x97m\xc4\x99s asmuo vadinamas teisi\xc5\xb3 per\xc4\x97m\xc4\x97ju.\n_START_SECTION_\nCivilinis procesas\n_START_PARAGRAPH_\nTais atvejais, kai viena i\xc5\xa1 gin\xc4\x8dijamo arba sprendimu nustatyto teisinio santykio \xc5\xa1ali\xc5\xb3 pasitraukia i\xc5\xa1 bylos (fizinio asmens mirtis, juridinio asmens pabaiga ar pertvarkymas, reikalavimo perleidimas, skolos perk\xc4\x97limas ir kitais \xc4\xafstatym\xc5\xb3 numatytais atvejais), teismas, jei yra pagrindas, t\xc4\x85 \xc5\xa1al\xc4\xaf pakei\xc4\x8dia jos teisi\xc5\xb3 per\xc4\x97m\xc4\x97ju, i\xc5\xa1skyrus atvejus, kai yra negalimas materialini\xc5\xb3 subjektini\xc5\xb3 teisi\xc5\xb3 per\xc4\x97mimas. Teisi\xc5\xb3 per\xc4\x97mimas galimas bet kurioje proceso stadijoje._NEWLINE_Teisi\xc5\xb3 per\xc4\x97m\xc4\x97jui visi veiksmai, atlikti procese iki jo \xc4\xafstojimo, yra privalomi tiek, kiek jie b\xc5\xabt\xc5\xb3 buv\xc4\x99 privalomi tam asmeniui, kurio vietoj \xc4\xafstojo teisi\xc5\xb3 per\xc4\x97m\xc4\x97jas._NEWLINE_Procesinis teisi\xc5\xb3 per\xc4\x97m\xc4\x97jas privalo pagr\xc4\xafsti savo dalyvavim\xc4\x85 procese (LR CPK 48 straipsnis \xe2\x80\x9eProcesinis teisi\xc5\xb3 per\xc4\x97mimas\xe2\x80\x9c).'